[ca] Aconseguir la igualtat de gènere és un dels assumptes més importants d'aquest segle. Per això, aquest treball se centra a analitzar una de les qüestions principals: el debat sobre els subjectes polítics del feminisme. Què és la categoria "dona"? Cal establir una definició? I si és així, quina és la definició pertinent? Per contra, és més eficaç abolir la categoria "gènere" i el binarisme? El treball realitza una revisió teòrica de les principals autores que han parlat dels temes que ens pertoquen: Simone de Beauvoir (1949), Angela Davis (1981), Yuderkis Espinosa (2014), Adrienne Rich (1980), Nuria Varela (2005), Monique Wittig (1992), Pol Beatriz Preciado (2020) i Judith Butler (1990). Per altra banda, es realitzen entrevistes a dues expertes del gènere -Montserrat Sagot i Marina Subirats-, per contrastar les seves idees amb les de la producció bibliogràfica. Com a resultats i conclusions principals, se n'han trobat tres. Pel que fa a la definició de "dona", cal diferenciar aquella definició vàlida en el moment en què s'hagi assolit la igualtat i els gèneres no tinguin cap pes jeràrquic, i aquella vàlida en el moment actual. Pel que fa a l'escenari desitjable en què la igualtat de gènere s'hagi assolit, aquesta és una utopia que no coneixem i, per això, encara no sabem si en aquell les dones es definiran com "persones amb genitals en forma de vulva" o si hi haurà una multiplicitat de gèneres, sense jerarquies i, per tant, la definició exacta no existirà, ja que "hi haurà tants gèneres com persones". Pel que fa a l'etapa actual, trobem dues definicions diferents depenent de la utopia que es vulgui assolir: "aquelles persones amb genitals en forma de vulva", o "aquelles persones que s'identifiquen com a dones i que pateixen opressions de gènere". És importar actualment combinar ambdues definicions i no superposar una a l'altra, ja que encara no coneixem com serà la utopia de la igualtat de gènere. En segon lloc, s'ha trobat que la definició té sentit en tant que ajuda a reconèixer les companyes de lluita entre si, però no s'hauria d'utilitzar per marginar ni excloure persones. La definició, doncs, és útil per unir en la lluita les persones que es reivindiquen com a oprimides pel patriarcat i té sentit en tant que permet això. Per acabar, es creu que encara més rellevant que trobar una definició és reflexionar sobre quines accions cal dur a terme per assolir la igualtat. Aquesta anàlisi es pretén dur a terme en futures investigacions.

[en] Achieving gender equality is one of the most important issues of this century. This paper focuses on analysing one of its main discussions: the debate on the political subjects of feminism. What is the category "woman"? Should a definition be established? And if so, what is the appropriate definition? On the contrary, is it more effective to abolish the category "gender" and binarism? The paper makes a theoretical review of the main authors who have spoken about these issues: Simone de Beauvoir (1949), Angela Davis (1981), Yuderkis Espinosa (2014), Adrienne Rich (1980), Nuria Varela (2005), Monique Wittig (1992), Pol Beatriz Preciado (2020) and Judith Butler (1990). Moreover, two gender experts -Montserrat Sagot and Marina Subirats-, are interviewed, in order to contrast their ideas with those of the bibliographic production. Three main results and conclusions have been found. First, when defining "woman" it is necessary to differentiate between the definition valid at the time when gender equality has been achieved and genders have no hierarchical weight, and the definition valid at the present. As for the desirable scenario when gender equality has been achieved, we still do not know if genders will have been abolished and women will be defined as "people with vulva-shaped genitals" or if there will be a multiplicity of genders, without hierarchies and, therefore, the exact definition will not exist, as "there will be as many genders as people". As for the current moment, there are two different definitions depending on the utopia we imagine: "people with vulva-shaped genitals", or "people who identify themselves as women and suffer gender oppression". It is important currently to combine both definitions and not to superimpose one on the other, as we do not yet know what the utopia of gender equality will look like. Second, it has been found that the definition makes sense when it helps to recognize fellow fighters, but it should not be used to marginalize or exclude people. The definition is useful when it unites people oppressed by the patriarchy. Finally, it is important to pinpoint that even more relevant than finding a definition is to reflect on what actions need to be taken to achieve equality. This is an analysis that is intended to be carried out in future research.